Dante+Alighieri

Dante Alighieri ble født 1265 i Firenze i Italia. Han studerte grammatikk, skolastisk logikk, retorikk og teologi. Han var også veldig ivrig etter å lese og studere det som var av anerkjent litteratur fra denne tiden.
 * Dante Alighieri (1265 - 1321) **
 * __Av: Mats__**

Dante var 18 år da han debuterte som dikter. Da skrev han en sonette (lyrisk sjanger). Denne sonetten ble senere hans første dikt i diktsamlingen som han kalte Vita Nuova, som betyr nytt liv.

Dante var en guelfer, og på den tiden han levde var det en politisk strid mellom guelfere og ghibellioner i Firenze. Guelferne hadde blitt splittet opp i to grupper: hvite og svarte. De hvite guelferne som Dante støttet, ønsket at Firenze skulle ha selvstendighet og ikke bli regjert av paven. Da Dante ble sendt til paven i 1301 for å diskutere det fremtidige bystyret, fikk han en utvisning på to år fra Firenze, fordi paven støttet de svarte guelferne.

Etter at han ble utvist fra Firenze brukte Dante mye tid på å skrive og filosofere videre. Et av hans store verker fra denne tiden heter Convivio, der han forsvarer bruken av italiensk. Etter en tid fikk Dante et tilbud om å komme tilbake til Firenze, men det avslo han fordi han følte seg ydmyket.

Dantes mest kjente verk heter ’’Den guddommelige komedien’’. I denne komedien skildrer han sin egen reise gjennom helvete, skjærsilden og paradiset. Komedien inneholder også mye av det som var datidens religion, filosofi og vitenskap. Da komedien ble utgitt, ble den lovpriset og det ble stadig arrangert offentlige høytlesninger av den. Etter at Dante døde i Ravenna i Italia i 1321, ble han mer populær takket være denne komedien. TILBAKE

Kilde: http://no.wikipedia.org/wiki/Dante_Alighieri